For første gang ble det brukt en hel uke på å spille inn et album, og for første gang var det ulike innleide musikere som spilte og ikke et band. Albumet ble spilt inn i Arne Bendiksens Studio, og musikerne som var med, var: Marius Müller, Anita Skorgan, Geir Langslet, Geir Holmsen og Magne Lunde. Samtidig som albumet ble utgitt, ble det også utgitt en VHS med sketsjer og musikkvideoer av låtene fra albumet.